**REGULAMENTUL**

**PROGRAMULUI DE GRANTURI MICI PENTRU**

**SPRIJINIREA UNEI COMUNITĂȚI PRIETENOASE VÂRSTEI**

**CAPITOLUL I. DISPOZIŢII GENERALE**

1. Programul de granturi mici este lansat de către AO „CASMED” în cadrul proiectului „Îmbătrânire și Sănătate” cu suportul Crucii Roșii din Elveția,
2. **Scopul programului** este de a dezvolta o colaborare eficientă între autoritățile locale, cetățeni și alți actori comunitari în vederea implementării inițiativelor prietenoase vârstnicilor prin crearea condițiilor care să faciliteze accesul persoanelor în etate la servicii de calitate, comunicare și oportunități de participare socială și civică.
3. Bugetul total al Programului de granturi pentru anul 2023 constituie **500.000 MDL**. Cinsprezece aplicații vor participa la procesul de selectare spre finanțare.

**CAPITOLUL II. CONDIŢIILE DE PARTICIPARE LA CONCURS**

1. La proiect pot aplica primăriile și/sau organizații neguvernamentale din localitățile din raionul Fălești, partener ale AO „CASMED” în cadrul proiectului „Îmbătrânire și Sănătate, care la momentul aplicării (până 30.11.2022) au Strategia de dezvoltare a comunității prietenoase vârstei aprobată prin decizia consiliul local și nu au beneficiat, în trecut, de suportul AO „CASMED” în cadrul Programului de granturi mici.
2. Înregistrarea şi participarea la concurs are loc în baza dosarului depus.
3. Fiecare dosar prezentat Comisiei de evaluare va conține următoarele acte:
4. Formularul de solicitare a finanțării, conform Anexei A, cu data și semnăturile aplicantului.
5. Bugetul detaliat al proiectului, conform Anexei B (în lei moldovenești), cu data și semnăturile aplicantului. Bugetul va conține informație detaliată cu privire la fondurile solicitate de la CASMED, precum și contribuțiile aplicantului și a altor donatori/ sponsori, care vor constitui minim **20% din bugetul total al proiectului**.
6. Alte documente considerate relevante.
7. Dosarele **preliminare** pentru participare la concurs, în versiunea editabilă (word și excel ), sunt prezentate către AO „CASMED” până la data de **27.11.2022, ora 17.00,** pe adresa de e-mail casmed.comunitate.prietenoasa@gmail.com
8. Dosarele preliminare vor fi examinate de către experții AO „CASMED”, la capitolul corespunderii conceptului de „Comunitate prietenoasă vârstei”, în perioada **14.11.2022 - 30.11.2022,** cu elaborarea recomandărilor pentru îmbunătățirea conținutului dosarelor.
9. Dosarele finale pentru participare la concurs (versiune scan (pdf), semnate și stampilate) sunt prezentate către AO „CASMED” până la data de **15.12.2022, ora 17.00,** pe adresa de e-mail casmed.comunitate.prietenoasa@gmail.com
10. Dosarele finale vor fi analizate de către Comisia de evaluare în perioada **16 – 31.12.2022**, iar rezultatele selecției vor fi anunțate până pe data de 15 ianuarie 2023.

**CAPITOLUL III. MODALITATEA DE EVALUARE A DOSARELOR**

1. Dosarele finale prezentate vor fi analizate și supuse evaluării de către membrii Comisiei de evaluare formată din 5 persoane (reprezentanți ai donatorului și ai AO „CASMED”).
2. Aplicațiile vor fi evaluate în baza următoarei grile de evaluare:

|  |  |
| --- | --- |
| **Criteriu** | **Punctaj** |
| Relevanţa proiectului conform principiilor unei comunități prietenoase vârstei | 30 |
| Interdependenţa dintre scop, obiective, activităţi şi rezultate  | 20 |
| Obiective clar definite, specifice, măsurabile şi încadrabile în timp – SMART | 5 |
| Definirea clară a beneficiarilor direcți și indirecți ai proiectului | 5 |
| Buget estimat în concordanţă cu activităţile planificate  | 10 |
| Asigurarea co-finanțării de 20% din bugetul total al proiectului înaintat | 15 |
| Definirea clară a mecanismului de monitorizare şi evaluare a rezultatelor | 5 |
| Asigurarea durabilității proiectului | 10 |
| **Total** | **100** |

1. Membri Comisiei vor completa Fişa de evaluare conform Anexei C.
2. Proiectele care acumulează mai puțin de 30 de puncte nu vor fi desemnate câştigătoare.

**CAPITOLUL IV. DISPOZIȚII FINALE**

1. Solicitanții care au primit finanțare au obligația să prezinte raport privind realizarea proiectului conform Anexei D.
2. Anexele fac parte integrantă din prezentul Regulament.